OBČINA IZOLA - COMUNE DI ISOLA
OBČINSKI SVET

Na podlagi 35. člena Pomorskega zakonika (Uradni list RS, št. 62/16 – uradno prečiščeno besedilo, 41/17, 21/18 – ZNOrg, 31/18 – ZPVZRZECEP, 18/21, 21/21 – popr. in 76/23), 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K, 83/25 – ZOUL in 10/26) in 24. člena Statuta Občine Izola (Uradne objave Občine Izola, št. 18/25 – uradno prečiščeno besedilo) je Občinski svet Občine Izola na 35. redni seji, dne 21. 5. 2026, sprejel 


ODLOK O SPREMEMBAH IN DOPOLNITVAH ODLOKA O OBČINSKEM PRISTANIŠČU IZOLA


1. člen

[bookmark: _Hlk221535119]V Odloku o občinskem pristanišču Izola (Uradne objave Občine Izola, št. 23/19 -  uradno prečiščeno besedilo, 18/20, 19/20 in 13/22) se v 2. členu v prvem odstavku druga alineja spremeni tako, da se glasi: 

» - kategorija priveza označuje priveze enake namembnosti in dolžine v pristanišču;«

Osma alineja se črta.

Deseta alineje se spremeni tako, da se glasi:

» - privez za določen čas je vrsta priveza namenjena za privez čolnov za uporabnike s stalnim prebivališčem v Občini Izola za časovno omejeno obdobje dvanajstih (12) mesecev z možnostjo podaljšanja,«

2. člen

V 4. členu se v drugem odstavku šesta alineja spremeni tako, da glasi:

» - nasutja pred objektom Srednja šola Izola ter obalni zid do bazena za dvig plovil ter v Zazidalnem načrtu Marina pomol B,«

V petem odstavku se:

- 1. točka »Severni pomol (carinski pomol): namembnost:«, spremeni tako, da se glasi:

»javno mestno pristanišče, namenjeno za javni mednarodni potniški promet, oskrbo plovil z gorivom ter pristajanju, privezu, sidranju in varovanju plovil ter opravljanju carinske in mejne kontrole,«

- 2. točka »Glavni pomol: namembnost:«, spremeni tako, da se glasi: 

»pristanišče namenjeno prvenstveno plovilom za ribištvo in plovilom za marikulturo«

- v 3. točki »Mandrač: namembnost:« črta:

»- posebni režim se predpiše v Splošnih pogojih«

- v 4. točki »Ob malem južnem pomolu mandrača: a. namembnost:« dopolni tako, da se glasi:
»ribiško pristanišče, namenjeno plovilom za ribištvo in plovilom za marikulturo, v dolžini približno 25 m (v grafični prilogi z oznako 4), ter pristanišče za gospodarske priveze v dolžini približno 40 metrov.«

- 5. točka »Ob Sončnem nabrežju:« spremeni tako, da se glasi: 

» a. namembnost: 	krajevno pristanišče namenjeno za komunalne privez in priveze za posebne namene ter na severno zahodnem delu pomola G za priveze določen čas in dnevne priveze, 
b. kopni del:	območje vzdolž Sončnega nabrežja od točke razširitve obalnega platoja, do vogala na Lonki – v širini poklopnice cca. 80 cm, ter vzdolž parkirišča v dolžini cca. 118 m s pripadajočim obalnim zidom – upošteva se pas v širini 1m, ter plavajočimi pomoli,
c. vodni prostor:	območje med Sončnim nabrežjem in vzporedno črto, oddaljeno v dolžini 65 m oziroma cca. 118 m od Sončnega nabrežja skladno z grafično karto, ki je sestavni del - priloga tega odloka.«

V sedmem odstavku se merilo »1:2500« nadomesti z merilom »1:3500«.


3. člen
 
V 11. členu se v drugem odstavku deveta alineja spremeni tako, da se glasi: 

» - sklepati pogodbe o stalnih privezih in privezih za določen čas z uporabniki ter odločati o začasni uporabi pristanišča v skladu z odlokom,«

Dvanajsta alineja se spremeni tako, da se glasi:

» - voditi evidence uporabnikov ter privezov, stalnih, dnevnih in privezov za določen čas,«

Doda se petnajsta alineja, ki se glasi: 

» - vsako leto preveriti, ali uporabniki izpolnjujejo vse predpisane pogoje.«


4. člen

V 13. členu se drugi odstavek črta.

Dosedanji tretji do peti odstavek postanejo drugi do četrti.

5. člen

V 14. členu se prvi odstavek spremeni tako, da se glasi:

[bookmark: _Hlk222142572][bookmark: _Hlk228978196]»(1) Izvajanje gospodarske javne službe v pristanišču natančneje urejajo Splošni pogoji za opravljanje varnega prometa in vzdrževanje reda v občinskem pristanišču Izola (v nadaljevanju: Splošni pogoji), ki jih sprejme upravljavec gospodarske javne službe v roku 15 dni od objave tega Odloka v Uradnih objavah Občine Izola, po predhodni potrditvi s strani Župana.«

V drugem odstavku se prva in tretja alineja črtata. 

Dosedanja druga alineja postane prva, dosedanja četrta alineja postane druga.

Dosedanja peta do štirinajsta alineja postanejo tretja do dvanajsta.

6. člen

V 16. členu se v prvem odstavku črta beseda: »šele«.

7. člen

V 17. členu se v naslovu člena ter v prvem, drugem in četrtem odstavku, pred besedo »priveza« doda beseda: »stalnega«.

8. člen

V 18. členu se četrta alineja spremeni tako, da se glasi:

»- dokazilo o stalnem prebivališču prosilca v Občini Izola, skladno s tretjim odstavkom, podnaslova B 19. člena oziroma sedež pravne osebe na območju Občine Izola,«

Šesta alineja se spremeni tako, da se glasi: 

» - tip, namembnost in podatki o plovilu, če razpolaga z registriranim plovilom,«

Osma alineja se spremeni tako, da se glasi:

» - izpisek iz registra plovil ali plovno dovoljenje plovila, če ga plovilo v skladu s predpisi mora imeti, če razpolaga z registriranim plovilom,«.


9. člen

V 19. členu se tretji odstavek podnaslova »A. Pogoji za pridobitev stalnega priveza - ribiški privez, gospodarski privez in privez za plovila za posebne namene:« spremeni tako, da glasi:

»(3) Prosilec ali prosilci morajo skupaj izkazati izključno last plovila, pri tem ni možnosti prepisa pogodbe za najem priveznega mesta.«

Šesti odstavek se črta.

Dosedanji sedmi do dvanajsti odstavek postanejo šesti do enajsti.

V podnaslovu »B. Pogoji za pridobitev stalnega priveza - komunalni privez:« se tretji odstavek spremeni tako, da se glasi:

»(3) Prosilec mora imeti stalno prebivališče v Občini Izola neprekinjeno najmanj 5 (pet) let pred pridobitvijo pravice do uporabe priveza. Stalno prebivališče mora ohraniti neprekinjeno tudi ves čas trajanja pogodbe za uporabo priveza.«

Doda se nov četrti odstavek, ki se glasi:

»(4) Prosilec mora izkazati izključno last plovila, pri tem ni možnosti prepisa pogodbe za najem priveznega mesta.«

Dosedanji četrti odstavek postane peti.

V petem odstavku se beseda »stavka« nadomesti z besedo: »odstavka«.

Dosedanji peti in šesti odstavek postaneta šesti in sedmi.

Dosedanji sedmi odstavek se črta. 

V osmem odstavku se tretja alineja spremeni tako, da se glasi:
»- predložiti osebni dokument, s katerim dokazuje stalno bivališče in potrdilo Upravne enote, s katerim dokazuje 5 (pet) letno neprekinjeno stalno prebivališče v Občini Izola.«

10. člen

V 20. členu se tretji odstavek spremeni tako, da se glasi:

»(3) Prosti privez se odda prosilcu, ki je najvišje uvrščen med prosilci na seznamu in ustreza dolžini plovila, ki ga prosilec namerava privezati.«

Peti odstavek se spremeni tako, da se glasi:

»(5) Prosilec za komunalni privez in prosilci za ostale stalne priveze, ki v roku 60 (šestdeset) dni po pravnomočnosti sklepa o dodelitvi priveza ne sklene z upravljalcem pogodbe o uporabi stalnega priveza in hkrati ne predloži izpiska iz registra plovil, plovnega dovoljenje, ter kopijo zavarovalne pogodbe za plovilo, oziroma dokazano z ne vročitvijo pošiljke ni dosegljiv na naslovu, ki ga je prosilec napisal na vlogi za pridobitev priveza, izgubi pravico, ki jo prinaša uvrstitev na vrstnem redu. Prosilca se črta s seznama, prosti privez pa se dodeli naslednjemu prosilcu, po vrstnem redu na seznamu prosilcev.«

Sedmi odstavek se spremeni tako, da se glasi: 

»(7) Prosilec, ki je bil po petem odstavku črtan s seznama prosilcev, lahko ponovno zaprosi za stalni privez v skladu z določili odloka.«


11. člen

23. člen se spremeni tako, da se glasi:

»23. člen
(zamenjava plovila ali priveza)

(1) Vlogo vezano na zamenjavo plovila ali priveza mora uporabnik vložiti pri upravljavcu na obrazcu za zamenjavo plovila ali priveza, ki ga pripravi upravljavec.

(2) V kolikor dimenzije novega plovila ustrezajo dimenzijam obstoječega priveza, upravljavec vlogo odobri. V kolikor zamenjava plovila zahteva tudi zamenjavo priveza, se vloga umesti na seznam čakajočih za spremembo priveza. 

(3) Obstoječi uporabnik ima prednost pred prosilci za stalni privez, saj je po načelu kontinuitete že vključeni uporabnik pristanišča. 

(4) Upravljavec ob prejemu vloge za zamenjavo plovila ni dolžan uporabniku zagotoviti priveza za plovilo, ki ne ustreza kategoriji priveza. 

(5) Zamenjava priveza se izvede, v kolikor je plovilo primerne kategorije glede na vrsto prostega priveza, in če je za to plovilo na razpolago ustrezen privez, o čemer odloča upravljavec v skladu z določili odloka in predpisanimi merili. 

(6) V primeru zamenjave plovila ali priveza se zamenjava uredi z aneksom k pogodbi.«


12. člen

V 24. členu se četrti odstavek spremeni tako, da se glasi:

»(4) Z uporabnikom, ki začasno nadomesti uporabnika priveza, se sklene pogodba o privezu za določen čas za največ šest mesecev v posamičnem koledarskem letu ali se privez uporabi za dnevne priveze.«

13. člen

V 25. členu se drugi odstavek spremeni tako, da se glasi:

»(2) Prepoved iz prejšnjega odstavka tega člena ne velja v primerih dedovanja za dediče prvega dednega reda, ki imajo stalno prebivališče v občini Izola in izpolnjujejo druge pogoje za pridobitev pravice do uporabe komunalnega priveza v skladu s tem odlokom (z izjemo 5 (pet) letnega stalnega bivanja).«

Tretji odstavek se črta.

14. člen

[bookmark: _Hlk229399004]26. člen se spremeni tako, da se glasi:

»(1) Dnevni privez je namenjen plovilu, ki je vezano za krajše obdobje (do 7 dni), ob turističnem obisku mesta Izola. Upravljavec za ta privez ne sklepa nobene pogodbe z uporabnikom. 

(2) Privez za določen čas je vrsta priveza namenjena za privez čolnov za lastnike plovil s stalnim prebivališčem v Občini Izola, za časovno omejeno obdobje do 12 (dvanajst) mesecev z možnostjo podaljšanja. Prosilec mora skupaj izkazati izključno last plovila, pri tem ni možnosti prepisa pogodbe za najem priveznega mesta.

(3) Fizična oseba z vlogo na obrazcu pri upravljavcu zaprosi za pridobitev priveza.

(4) [bookmark: _Hlk229397641] Upravljavec vodi seznam povpraševanj za uporabo privezov za določen čas, ki se  evidentirajo po datumu prejema.

(5) [bookmark: _Hlk229397672]Privezi se oddajajo glede na razpoložljivost priveznih mest, ki tehnično ustrezajo plovilu iz povpraševanja ter po vrstnem redu evidentiranih povpraševanja. Prednost iz seznama povpraševanj ima prosilec, ki je že uvrščen za seznam prosilcev za stalni privez.

(6) Privez za določen čas in dnevni privez sta namenjena začasnemu privezu plovil na za to določenih mestih v pristanišču. Pred začetkom uporabe priveza za določen čas mora uporabnik upravljalcu predložiti:
–  izpisek iz registra plovil ali plovno dovoljenje,
–  dokazilo o zavarovanju plovila, 
–  veljaven osebni dokument

(7) Enkratna ali večkratna uporaba priveza za določen čas za posamično plovilo v enem koledarskem letu ni časovno omejena. 

(8) Upravljavec odloča o dodelitvi priveza za določen čas in sklene pogodbo o uporabi tega priveza z uporabnikom za največ 12 (dvanajst) mesecev z možnostjo podaljšanja.

(9) Upravljavec ob razpoložljivosti priveza pozove osebo evidentirano na seznamu, k sklenitvi pogodbe. Če se oseba na poziv ne odzove v roku 8 dni od dneva poziva oziroma v tem roku ne sklene pogodbe, se njegovo povpraševanje izbriše iz seznama

(10) Enaka dokazila kot za privez za določen čas mora upravljavcu predložiti tudi uporabnik dnevnega priveza.

(11) V primeru, da mesta za privez za določen čas niso zasedena, lahko upravljavec prosti privez odda tudi lastniku plovila, ki nima stalnega prebivališča v občini Izola.

(12) Pristojbine za priveze za določen čas in za dnevne priveze se plačujejo v naprej.«


15. člen

V 28. členu se doda nov osmi odstavek, ki se glasi:

»(8) Uporabnik mora vsako leto ob prenehanju veljavnosti zavarovanja plovila, upravljalcu dostaviti dokazilo o obnovljenem zavarovanju, veljaven vpisni list ter veljaven osebni dokument s katerim izkazuje stalno prebivališče. Kot osebni dokument se upošteva osebna izkaznica, potni list ali vozniško dovoljenje.«


16. člen

V 29. členu se štirinajsta alineja spremeni tako, da se glasi:

» - prenočevanje na plovilih, razen na dnevnih privezih,«

17. člen

V 31. členu se v drugem odstavku besedilo »Občinski inšpekciji in redarstvu Občine Izola« nadomesti z besedilom »Medobčinski Upravi Istre.«

18. člen

V 36. členu se peti odstavek spremeni tako, da se glasi:

»(5) Cenik za priveze za določen čas sprejme upravljavec.«

19. člen 

V 38. členu se prvi odstavek spremeni tako, da se glasi: 

»(1) Pristojbino za privez plačujejo uporabniki v skladu s tarifo za stalni, dnevni in privez  za določen čas.«

20. člen

V 41. členu se drugi odstavek spremeni tako, da se glasi:

»(2) Nadzor nad izvajanjem odloka v delu, ki se nanaša na prepovedana dejanja, opredeljena kot prekršek, izvaja Medobčinska Uprava Istra.«


21. člen

V 47. členu se v prvem odstavku besedilo »Občinsko inšpekcijo in redarstvo Občine Izola« nadomesti z besedilom »Medobčinsko Upravo Istre.«

V drugem odstavku se besedilo »Občinska inšpekcija in redarstvo Občine Izola« nadomesti z besedilom »Medobčinska Uprava Istre.«

22. člen

V 48. členu se v drugem odstavku besedilo »Občinsko inšpekcijo in redarstvo Občine Izola« nadomesti z besedilom »Medobčinsko Upravo Istre.«

23. člen

V 51. členu se besedilo »Občinska inšpekcija« nadomesti z besedilom » Medobčinska Uprava Istre.«

24. člen

[bookmark: _Hlk229049503]Za 51. členom se doda novo deveto poglavje, ki se glasi:

»IX. OBMOČJE DNEVNIH PRIVEZOV IN PRIVEZOV ZA DOLOČEN ČAS«

25. člen

Doda se nov 51.a člen, ki se glasi: 

»51.a člen
(opredelitev delov pristanišča)

Severozahodni del pomola G ob Sončnem nabrežju je namenjen privezom za določen čas in dnevnim privezom.«

26. člen 

Doda se nov 51.b člen, ki se glasi:

»51.b člen
(določitev privezov v grafični obliki)

Opredelitev dela občinskega pristanišča Izola, ki je namenjen dnevnim privezom in privezom za določen čas je določen v grafični obliki na karti v merilu 1:3500, ki je sestavni del in priloga tega odloka.«

27. člen

Dosedanje IX. poglavje postane X.

28. člen

Priloga 1 se nadomesti z novo prilogo, ki je kot Priloga 1 sestavni del tega odloka.


PREHODNE IN KONČNE DOLOČBE

29. člen
(dokončanje in izvajanje postopkov)

1. Vloge za pridobitev komunalnega priveza in za zamenjavo priveza ali plovila, oddane po uveljavitvi tega odloka, se vodijo po postopkih in skladno z določili tega odloka.

1. Vloge za pridobitev komunalnega priveza in za zamenjavo priveza ali plovila, prejete pred uveljavitvijo tega odloka, se zaključijo po določilih doslej veljavnega odloka.

30. člen
(vzpostavitev katastra)

Upravljavec pristanišča je dolžan vzpostaviti kataster iz 12. člena tega odloka najkasneje v šestih (6) mesecih po uveljavitvi tega odloka.

31. člen
(izpraznitev privezov za določen čas)

(1) Pogodbe o uporabi privezov za določen čas, sklenjene pred uveljavitvijo tega odloka, ostanejo v veljavi do izteka pogodb, nato pa morajo uporabniki skleniti nove pogodbe o uporabi privezov, v skladu z določili in pod pogoji tega odloka.

(2) Uporabnik, ki ne izpolnjuje pogojev za sklenitev nove pogodbe, mora plovilo odstraniti iz pristanišča, v nasprotnem primeru ga na njegove stroške odstrani upravljavec pristanišča, v skladu z določili tega odloka o prisilni odstranitvi plovil. 

(3) Upravljavec pristanišča pisno obvesti uporabnike iz prvega odstavka tega člena, o pogojih za sklenitev nove pogodbe o uporabi privezov, najkasneje v tridesetih dneh od uveljavitve tega odloka.

32. člen
(pričetek veljavnosti)

Ta odlok začne veljati petnajsti dan po objavi v Uradnih objavah Občine Izola.


Župan
Milan BOGATIČ

Številka: 373-1/2014
Datum:  21. 5. 2026

